|  |
| --- |
| GRB-HR |
| REPUBLIKA HRVATSKA |
| **MINISTARSTVO UNUTARNJIH POSLOVA** |
| RAVNATELJSTVO POLICIJEPOLICIJSKA AKADEMIJA "PRVI HRVATSKI REDARSTVENIK"VELEUČILIŠTE KRIMINALISTIKE I JAVNE SIGURNOSTI |

\*P/15218497\*

|  |
| --- |
|  |
| KLASA: 018-01/24-01/17 |
| URBROJ: 511-01-121-24-19 |
| Zagreb, 14. listopada 2024. |

Na temelju članka 10. Pravilnika o međunarodnoj mobilnosti od 7. lipnja 2024., Veleučilište kriminalistike i javne sigurnosti raspisuje

**NATJEČAJ**

**za financiranje mobilnosti studenata na kombinirane intenzivne programe**

u okviru Erasmus+ programa KA131 za akademsku godinu 2024./25.

**OPĆI DIO**

Agencija za mobilnost i programe EU prihvatila je projektni prijedlog Veleučilišta kriminalistike i javne sigurnosti za sudjelovanjem u programu Erasmus+, te je sklopila s Ministarstvom unutarnjih poslova, Policijskom akademijom „Prvi hrvatski redarstvenik“, Veleučilištem kriminalistike i javne sigurnosti Sporazum o dodjeli bespovratnih sredstava (br. 2023-1-HR01-KA131-HED-000125484) za projekt Erasmus+ mobilnost nastavnog i nenastavnog osoblja (ključna aktivnost 1.).

Na temelju Erasmus povelje *„Erasmus Charter for Higher Education (ECHE)“* Veleučilište kriminalistike i javne sigurnosti sudjeluje u programima Erasmus+ te na temelju Pravilnika o međunarodnoj mobilnosti raspisuje natječaj za financiranje mobilnosti studenata na kombinirane intenzivne programe u akademskoj godini 2024/25.

Odlazna studentska mobilnost na kombinirane intenzivne programe podrazumijeva odlazak na inozemnu ustanovu na kraće razdoblje u svrhu obrazovanja. U kratkim kombiniranim intenzivnim programima (eng. *blended intensive programmes - BIP*) primjenjuju se inovativni načini učenja i poučavanja, uključujući suradnju preko interneta. Programi mogu uključivati učenje usmjereno na konkretna pitanja, u kojem višenacionalni i višedisciplinarni timovi zajedno rade na njihovu rješavanju. Program bi trebao imati dodanu vrijednost u usporedbi s postojećim kolegijima ili programima osposobljavanja. Tijekom kombiniranih intenzivnih programa skupine studenata obavljaju kratkoročnu fizičku mobilnost u inozemstvu u kombinaciji s obveznom virtualnom komponentom, koja omogućuje suradničko učenje i timski rad putem interneta. Virtualna komponenta mora okupiti sudionike putem interneta kako bi zajednički i istodobno radili na posebnim zadacima koji su integrirani u kombinirani intenzivni program i ubrajaju se u ukupne ishode učenja.

<https://policijska-akademija.gov.hr/erasmus-projekti/59>

**GDJE JE MOGUĆE OSTVARITI MOBILNOST?**

U sklopu Erasmus+ programa moguće je realizirati predmetnu mobilnost na sljedećoj visokoškolskoj instituciji: Policijska akademija Donje Saske (Polizeiakademie Niedersachsen), Nienburg/Weser, Hannover, u sljedećim razdobljima:

* 10.-14. ožujka 2025.
* 17.-21. ožujka 2025.

<https://www.pa.polizei-nds.de/wir_ueber_uns/standorte/>

**UKUPNO TRAJANJE MOBILNOSTI**

Studentske mobilnosti u kombiniranim programima mogu biti kratkoročne (5-30 dana) i dugoročne (2-12 mjeseci). Predmetna mobilnost spada u kratkoročne kombinirane intenzivne programe.

**FINANCIJSKA POTPORA**

Financijska potpora koja se dodjeljuje u sklopu Erasmus+ programa ne mora nužno pokrivati cjelokupni trošak boravka na instituciji domaćinu tj. ne radi se o potpunoj stipendiji za boravak, nego o dodatku na troškove studiranja koje bi student ionako imao na Veleučilištu. Iznos financijske potpore studentima ovisi o zemlji mobilnosti. Iznose financijske potpore odredila je Agencija za mobilnost i programe te su za ovaj program dostupni u sljedećem dokumentu: <https://www.ampeu.hr/files/Nacionalni_iznosi-2023_final.pdf>

Potpora za putne troškove dodjeljuje se na temelju udaljenosti do odredišta mobilnosti u obliku paušalnog iznosa. Udaljenost u kilometrima računa se pomoću kalkulatora objavljenoga na mrežnoj stranici Europske komisije. Financijska potpora pokriva dvosmjerno putovanje.

Studenti ne mogu dobiti financijsku potporu u sklopu Erasmus+ programa ukoliko će njihov boravak u inozemstvu biti dodatno financiran iz sredstava koja potječu iz Europske unije.

Studenti iz podzastupljenih ili ranjivih skupina studenata (zaposleni, djeca branitelja, nižeg socioekonomskog statusa, roditelji itd.) imaju mogućnost iz proračuna za visoko obrazovanje Erasmus+ dobiti dodatna financijska sredstva za odlazak na mobilnost. Studenti koji se prijavljuju za dodatnu potporu dužni su u okviru ovog Natječaja dostaviti dokumentaciju kojom potkrepljuju svoj status.

**TKO SE MOŽE PRIJAVITI?**

Svi redovni i izvanredni studenti Veleučilišta kriminalistike i javne sigurnosti koji ispunjavaju uvjete iz Pravilnika o međunarodnoj mobilnosti mogu se prijaviti na Natječaj za izbor studenata kojima će se dodijeliti financijska potpora u svrhu obavljanja kombiniranog programa u inozemnoj ustanovi u akademskoj godini 2024./25. Cilj je kroz fleksibilan format približiti mobilnosti što većem broju sudionika, te tako doprinijeti uključenosti programa.

**Detaljnije obavijesti dostupne su na:**

[Pravilnik o međunarodnoj mobilnosti](https://policijska-akademija.gov.hr/UserDocsImages/04_vps/2024/pravilnici/Pravilnik%20Veleu%C4%8Dili%C5%A1ta%20o%20me%C4%91unarodnoj%20mobilnosti.pdf)

<https://www.ampeu.hr/publikacije/erasmus-blended-mobilnosti-za-studente>

<https://policijska-akademija.gov.hr/erasmus-projekti/59>

**KRITERIJ ODABIRA KANDIDATA**

Osnovni kriteriji za odabir studenata (prema čl. 11. st. 2. Pravilnika o međunarodnoj mobilnosti) bit će akademski uspjeh (prosjek ocjena tijekom studija izražen na dvije decimale), poznavanje stranog jezika (prosjek ocjena stranog jezika tijekom studija ili certifikat o poznavanju jezika) i kvaliteta motivacijskog pisma (bodovanje razine motivacije i kvalitete obrazloženja).

Na predmetnom programu slobodna su četiri mjesta za studente Veleučilišta.

**POSTUPAK PRIJAVE**

Prijava na Erasmus+ program treba sadržavati sljedeće dokumente:

1. Pismo motivacije

2. Životopis (Europass)

3. Prijepis ocjena

Rok za prijavu traje od objave natječaja do 31. listopada 2024. godine u 12 sati. Prijave na natječaj molimo poslati na e-mail adresu vkjs@mup.hr ili na:

Veleučilište kriminalistike i javne sigurnosti (za Erasmus+)

Avenija Gojka Šuška 1

10 000 Zagreb

**KONTAKT**

Kontakt za dodatna pitanja i informacije o natječaju: vkjs@mup.hr

**DEKAN**

**izv. prof. dr. sc. Ante Orlović, prof. struč. stud.**